《使君馈食戏少蒙教授》
宋代·陈棣

朝来食指非常动，果报兵厨已割烹。
醇德且我从事酒，珍庖特异小人羹。
虎头食肉方灰念，羊脚蹴蔬应震惊。
归遗细君真得计，随缘灯火任卿卿。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。